pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. จับมือ 6 ภาคีเครือข่ายร่วมลดการเผาอ้อยเพื่อลดฝุ่นละออง PM 2.5
วันศุกร์ที่ 26 พฤศจิกายน 2564
ธ.ก.ส. จับมือ 6 ภาคีเครือข่ายร่วมลดการเผาอ้อยเพื่อลดฝุ่นละออง PM 2.5
ธ.ก.ส. จับมือสมาคมชาวไร่อ้อย – โรงงานน้ําตาล ส่งเสริมเกษตรกรลดการเผาอ้อย เพื่อลดปัญหาฝุ่นละออง PM 2.5 และสนับสนุนการนําเทคโนโลยีและนวัตกรรมมาใช้ในการลดต้นทุนและเพิ่มมูลค่าผลผลิต พร้อมเสริมสินเชื่ออัตราดอกเบี้ยพิเศษ
ธ.ก.ส. จับมือสมาคมชาวไร่อ้อย – โรงงานน้ําตาล ส่งเสริมเกษตรกรลดการเผาอ้อย เพื่อลดปัญหาฝุ่นละออง PM 2.5 และสนับสนุนการนําเทคโนโลยีและนวัตกรรมมาใช้ในการลดต้นทุนและเพิ่มมูลค่าผลผลิต พร้อมเสริมสินเชื่ออัตราดอกเบี้ยพิเศษ เพื่อจูงใจให้เกษตรกรหันมาร่วมกันรักษาสิ่งแวดล้อมอย่างยั่งยืน นําร่องในพื้นที่กาญจนบุรี ราชบุรี และสุพรรณบุรี จํานวนพื้นที่กว่า 1.5 ล้านไร่ ตั้งเป้าลดการเผาอ้อยให้ได้ 100% ภายในปี 2566
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์ด้านมลพิษที่ทวีความรุนแรง จนส่งผลกระทบต่อสุขภาพและการดําเนินชีวิตของประชาชน โดยเฉพาะปัญหาฝุ่นละออง PM 2.5 ซึ่งปัญหาดังกล่าวส่วนหนึ่งเกิดจากการเผาอ้อยหลังการเก็บเกี่ยวของเกษตรกร เพื่อแก้ไขปัญหาอย่างยั่งยืน โดยเกษตรกรสามารถประกอบอาชีพควบคู่กับการดูแลสิ่งแวดล้อม ธ.ก.ส. ได้จับมือกับ 6 ภาคีเครือข่าย ประกอบด้วย สมาคมกลุ่มชาวไร่อ้อย เขต 7 ศูนย์ประสานงานโรงงานน้ําตาลลุ่มแม่น้ําแม่กลอง (กลุ่มโรงงานน้ําตาลลุ่มแม่น้ําแม่กลอง 9 โรงงาน และโรงงานน้ําตาลนิวกรุงไทย ที่เป็นพันธมิตร) สมาคมส่งเสริมอาชีพการเกษตรสุพรรณบุรี โรงงานอุตสาหกรรมน้ําตาลสุพรรณบุรี โรงงานน้ําตาลมิตรผล และโรงงานน้ําตาลรีไฟน์ชัยมงคล (อู่ทอง) ในการสนับสนุนและดูแลชาวไร่อ้อยที่เข้าร่วมโครงการลดการเผาอ้อยเพื่อลดฝุ่นละออง PM 2.5 ในพื้นที่ 3 จังหวัดที่มีการผลิตอ้อยมากที่สุดในประเทศไทย ได้แก่ กาญจนบุรี ราชบุรี และสุพรรณบุรี
โดยการดําเนินงานนอกจากการส่งเสริมความรู้ความเข้าใจในปัญหาที่เกิดขึ้น ยังมุ่งเน้นนํานวัตกรรมและเทคโนโลยีมาใช้ในการลดต้นทุนและเพิ่มผลผลิตให้เหมาะสมในแต่ละสภาพพื้นที่เพาะปลูกอ้อย เช่น การสนับสนุนให้ชาวไร่อ้อยปรับพื้นที่รองรับรถตัดอ้อยเพื่อหลีกเลี่ยงปัญหาการขาดแคลนแรงงานเก็บเกี่ยวอ้อยและการเผาอ้อย การส่งเสริมให้ชาวไร่อ้อยที่มีความพร้อมได้จัดซื้อเครื่องอัดใบอ้อย (Square Balers) เพื่อส่งขายให้กับโรงงานน้ําตาลในพื้นที่นําไปใช้เป็นเชื้อเพลิงเสริมในกระบวนการผลิตน้ําตาลและผลิตกระแสไฟฟ้าชีวมวล ซึ่งเป็นการช่วยเพิ่มรายได้และรักษาสภาพสิ่งแวดล้อมในพื้นที่ รวมถึง ธ.ก.ส. ให้การสนับสนุนชาวไร่อ้อยด้วยสินเชื่อพิเศษในแต่ละขนาดพื้นที่ (Farm Size) เพื่อให้สามารถประกอบอาชีพ การทําไร่อ้อยได้อย่างยั่งยืน โดยการนํานวัตกรรมและเทคโนโลยีการบริหารจัดการไร่อ้อยที่ทันสมัย (Smart Farming) มาปรับใช้เพื่อให้เกิดผลตอบแทนคุ้มค่ามากขึ้น
นายธนารัตน์ กล่าวอีกว่า ความร่วมมือดังกล่าว ตั้งเป้าหมายลดการเผาอ้อยลงร้อยละ 20 ในปี 2564 จํานวนพื้นที่ 319,627 ไร่ ปี 2565 ลดลงร้อยละ 50 จํานวนพื้นที่ 799,067 ไร่ และภายในปี 2566 ลดลง ร้อยละ 100 จํานวนพื้นที่ 1,598,133 ไร่ หรือครอบคลุมพื้นที่ปลูกอ้อยทั้งหมดใน 3 จังหวัดดังกล่าว ซึ่งหากประสบความสําเร็จ จะขยายไปยังพื้นที่อื่น ๆ เพื่อสร้างสิ่งแวดล้อมที่ดีอย่างยั่งยืน ตามนโยบายส่งเสริมการควบคุมดูแลภูมิอากาศจากภาวะโลกร้อน ซึ่งเป็นภารกิจสําคัญของทุกประเทศในขณะนี้
รัฐบาลไทย-ข่าวทำเนียบรัฐบาล-กรมทางหลวงชนบท เตรียมพร้อมรองรับการเดินทางในช่วงวันออกพรรษาและวันปิยมหาราช ระหว่างวันที่ 21 - 24 ตุลาคม 2564
วันพุธที่ 20 ตุลาคม 2564
กรมทางหลวงชนบท เตรียมพร้อมรองรับการเดินทางในช่วงวันออกพรรษาและวันปิยมหาราช ระหว่างวันที่ 21 - 24 ตุลาคม 2564
เพื่ออํานวยความสะดวกปลอดภัยในการสัญจรให้กับประชาชน ตามนโยบายของรัฐมนตรีว่าการกระทรวงคมนาคม
ตามมติคณะรัฐมนตรีได้กําหนดวันหยุดราชการเพิ่มเป็นกรณีพิเศษและการกําหนดวันหยุดราชการประจําภูมิภาค รวมทั้งเห็นชอบให้เลื่อนวันหยุดชดเชยวันปิยมหาราชจากวันที่ 25 ตุลาคม 2564 เป็นวันที่ 22 ตุลาคม 2564 จึงทําให้มีวันหยุดต่อเนื่องตั้งแต่วันที่ 21 - 24 ตุลาคม 2564 กรมทางหลวงชนบท (ทช.) กระทรวงคมนาคม จึงได้กําหนดแนวทางการดําเนินงานตามมาตรการอํานวยความสะดวกและความปลอดภัย รองรับการเดินทางของประชาชนในช่วงวันออกพรรษาและวันปิยมหาราช เพื่อให้ผู้ใช้เส้นทางสามารถสัญจร ได้อย่างสะดวกรวดเร็วและปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมท่าอากาศยาน รักษาราชการแทนอธิบดีกรมทางหลวงชนบท กล่าวว่า ทช. ได้ดําเนินการเตรียมความพร้อมและกําหนดแนวทางในการอํานวยความสะดวกปลอดภัยให้กับผู้ใช้เส้นทาง พร้อมทั้งสนับสนุนนโยบายการขับเคลื่อนเศรษฐกิจภายในประเทศของรัฐบาล โดยได้กําหนด แนวทางการดําเนินงานดังนี้
1. ปรับปรุง ซ่อมแซมถนน สะพานในความรับผิดชอบให้มีความสะดวกและปลอดภัยไร้หลุมบ่อ มีเครื่องหมายจราจรอุปกรณ์อํานวยความปลอดภัยและไฟฟ้าแสงสว่าง ไฟสัญญาณจราจรครบถ้วน
2. ตรวจสอบและวิเคราะห์ข้อมูลการเกิดอุบัติเหตุที่เกิดขึ้นในระหว่างวันที่ 21 - 24 ตุลาคม 2564
ผ่านระบบ ARMS
3. เฝ้าระวังอุบัติเหตุแก่ผู้ใช้ทาง เข้าช่วยเหลือเมื่อพบรถเสียหรือเกิดอุบัติเหตุ โดยรูปแบบการดําเนินการให้พิจารณาตามความเหมาะสมของแต่ละพื้นที่ และสถานการณ์การแพร่ระบาดของเชื้อไวรัส COVID-19
4. สําหรับหน่วยงานที่มีโครงการอยู่ระหว่างดําเนินการก่อสร้าง งานซ่อมบํารุงทางและสะพาน ตรวจสอบพื้นที่โครงการในความรับผิดชอบ โดยดําเนินการคืนพื้นผิวจราจร หากมีพื้นที่สามารถปูผิวทางได้ ให้ดําเนินการให้แล้วเสร็จ และตีเส้นจราจรชั่วคราวให้ชัดเจน ติดตั้งป้ายจราจร ป้ายเตือน ไฟสัญญาณ อุปกรณ์อํานวยความปลอดภัยในบริเวณก่อสร้างและตรวจสอบให้อยู่ในสภาพพร้อมใช้งานตลอดเวลา พร้อมทั้งตรวจสอบไฟฟ้าแสงสว่างให้สว่างเพียงพอ เพื่อให้เกิดความปลอดภัยในการเดินทางผ่านบริเวณพื้นที่โครงการก่อสร้าง อีกทั้งให้ดําเนินการตามมาตรการความปลอดภัยอื่น ๆ ของ ทช. อย่างไรก็ตามประชาชนสามารถติดต่อสอบถามเส้นทางของกรมทางหลวงชนบทหรือแจ้งเหตุได้ที่สายด่วนกรมทางหลวงชนบท โทร. 1146 หรือ www.drr.go.th
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือ หญิงอายุ 33 ปี พาลูกวัย 4 ปี เร่ร่อนนอนตามที่สาธารณะ ที่จังหวัดชลบุรี
วันศุกร์ที่ 13 สิงหาคม 2564
พม. ลงพื้นที่ช่วยเหลือ หญิงอายุ 33 ปี พาลูกวัย 4 ปี เร่ร่อนนอนตามที่สาธารณะ ที่จังหวัดชลบุรี
พม. ลงพื้นที่ช่วยเหลือ หญิงอายุ 33 ปี พาลูกวัย 4 ปี เร่ร่อนนอนตามที่สาธารณะ ที่จังหวัดชลบุรี
เมื่อวันที่2 ส.ค. 64เวลา 13.30 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีการนําเสนอข่าว พบหญิงชาวไทยและลูกสาวนอนอยู่บริเวณข้างธนาคารแห่งหนึ่ง ที่ตําบลหนองปรือ อําเภอบางละมุง จังหวัดชลบุรี ชาวบ้านกลัวว่าจะเกิดปัญหาทางสังคม และเป็นแหล่งแพร่เชื้อโควิด-19 จึงขอให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) ช่วยเหลือด่วน นั้น ล่าสุด กระทรวง พม. โดยทีม One home จังหวัดชลบุรี เจ้าหน้าที่บ้านพักเด็กและครอบครัวจังหวัดชลบุรี ได้ลงพื้นที่ตรวจสอบข้อเท็จจริงพบว่าหญิงดังกล่าว อายุ 33 ปี มีลูก 2 คน อายุ 12 ปี และอายุ 4 ปี และได้แยกทางกับพ่อของเด็กทั้งสอง ซึ่งหญิงดังกล่าวมีประวัติใช้ยาเสพติด ปัจจุบันมีอาการ พูดจาวกวน ชอบออกจากบ้าน เร่ร่อนหลับนอนตามที่สาธารณะ โดยนําลูกทั้งสองคนไปด้วยเสมอ และจากการตรวจสอบกับทางครอบครัวทราบว่า ครอบครัวอาศัยกันอยู่เป็นครอบครัวใหญ่ ทั้งหมดมีอาชีพรับจ้างทั่วไป มีรายได้ไม่แน่นอน ซึ่งครอบครัวสามารถดูแลเด็กทั้งสองคนได้ ครอบครัวต้องการให้หญิงดังกล่าวเข้ารับการรักษา เนื่องจากสงสัยว่าจะมีอาการทางจิตเวช
นางสาวแรมรุ้ง กล่าวต่อไปว่า ทั้งนี้ เจ้าหน้าที่บ้านพักเด็กและครอบครัวจังหวัดชลบุรี ได้ประสานทางครอบครัวให้มารับเด็กกลับไปดูแล พร้อมแจ้งบทบาทภารกิจกระทรวง พม. ให้คําแนะนําเกี่ยวกับการดูแลเด็ก และได้ประสานหน่วยงานที่เกี่ยวข้องรับหญิงดังกล่าวเข้ารับการรักษาที่โรงพยาบาลต่อไป นอกจากนี้ ยังได้วิเคราะห์สภาพปัญหา พร้อมมอบเครื่องอุปโภค บริโภค ให้แก่ครอบครัว รวมทั้งวางแผนระยะยาว เพื่อจะติดตามประเมินผลหลังจากหญิงดังกล่าวรักษาตัวที่โรงพยาบาล และวางแผนการดูแลเด็ก ติดตามผลการเลี้ยงดูเด็กต่อไป
นางสาวแรมรุ้ง กล่าวเพิ่มเติมว่า หากพบเห็นประชาชนที่กําลังประสบปัญหาทางสังคม และได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-กรมทางหลวงชนบท รายงานความคืบหน้าโครงการสะพานเชื่อมเกาะลันตา จังหวัดกระบี่
วันอังคารที่ 8 กุมภาพันธ์ 2565
กรมทางหลวงชนบท รายงานความคืบหน้าโครงการสะพานเชื่อมเกาะลันตา จังหวัดกระบี่
เพื่อยกระดับมาตรฐานความปลอดภัยและเชื่อมโยงโครงข่ายคมนาคมอย่างบูรณาการ
กรมทางหลวงชนบท (ทช.) กระทรวงคมนาคม รายงานความคืบหน้าโครงการสะพานเชื่อมเกาะลันตา ตําบลเกาะกลาง - ตําบลเกาะลันตาน้อย อําเภอเกาะลันตา จังหวัดกระบี่ เพื่อแก้ไขปัญหาด้านการเดินทางให้กับประชาชนในพื้นที่และนักท่องเที่ยวที่สัญจรไปมาระหว่างเกาะลันตากับแผ่นดินใหญ่ให้สามารถเดินทางได้อย่างสะดวกรวดเร็วและปลอดภัย เป็นการเชื่อมโยงโครงข่ายการคมนาคมและการขนส่งให้มีความสมบูรณ์ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มุ่งพัฒนาโครงสร้างพื้นฐานเชื่อมโยงโครงข่ายการคมนาคม เพื่อคุณภาพชีวิตที่ดีของประชาชนและสนับสนุนการพัฒนาประเทศอย่างยั่งยืน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ทช. ได้ดําเนินการสํารวจออกแบบโครงการดังกล่าวแล้วเสร็จ ปัจจุบันอยู่ในขั้นตอนการพิจารณารายงานการประเมินผลกระทบสิ่งแวดล้อมจากคณะกรรมการผู้ชํานาญการพิจารณารายงานประเมินผลกระทบสิ่งแวดล้อม (คชก.) ของสํานักนโยบายและเเผนทรัพยากรธรรมชาติและสิ่งแวดล้อม (สผ.) และอยู่ระหว่างการขอความเห็นชอบจากคณะรัฐมนตรี (ครม.) ซึ่งในปี 2566 ได้จัดทําคําขอภายในกรอบวงเงินงบประมาณเพื่อเตรียมเสนอของบประมาณ จํานวน 1,854 ล้านบาท โดยจะใช้เงินกู้และงบสมทบจากงบประมาณประจําปี ทั้งนี้ คาดว่าโครงการดังกล่าวจะเริ่มก่อสร้างประมาณปี 2566 และคาดว่าจะดําเนินการแล้วเสร็จในปี 2568 ซึ่งจะสามารถเปิดให้ใช้บริการได้ในปี 2569 ต่อไปเนื่องจากเกาะลันตาเป็นสถานที่ท่องเที่ยวที่มีชื่อเสียง มีความสําคัญทางด้านเศรษฐกิจแห่งหนึ่งของจังหวัดกระบี่ โดยในปี 2561 มีปริมาณนักท่องเที่ยวเดินทางมาที่เกาะลันตามากกว่า 2 ล้านคนต่อปี แต่การเดินทางข้ามฝั่งจากแผ่นดินใหญ่ไปยังเกาะลันตาต้องใช้แพขนานยนต์ ซึ่งใช้ระยะเวลาในการเดินทางนาน มีข้อจํากัด ด้านการบรรทุกและช่วงเวลาการให้บริการ ทช. จึงได้ดําเนินโครงการสะพานเชื่อมเกาะลันตา ตําบลเกาะกลาง - ตําบลเกาะลันตาน้อย อําเภอเกาะลันตา จังหวัดกระบี่ เพื่อช่วยร่นระยะทางและลดระยะเวลาการเดินทาง โดยเฉพาะในช่วงวันหยุดหรือเทศกาลจะใช้เวลาเพียง 2 นาที จากเดิม 2 ชั่วโมง รวมทั้งสามารถอพยพประชาชนได้อย่างรวดเร็วกรณีเกิดภัยพิบัติ โดยแนวเส้นทางโครงการจะเริ่มต้นจากทางหลวงแผ่นดินหมายเลข 4206 (กม. ที่ 26+620) ตําบลเกาะกลาง ไปบรรจบกับทางหลวงชนบทสาย กบ.5035 ตําบลเกาะลันตาน้อย ระยะทางรวม 2,240 เมตร ซึ่งก่อสร้างสะพานเป็นรูปแบบผสมผสานระหว่างสะพานคานขึง (Extradosed Bridge) และสะพานคานยื่น (Balanced Cantilever Bridge) ความยาวสะพาน 1,825 เมตร ขนาด 2 ช่องจราจร ช่องละ 3.75 เมตร ไหล่ทาง ข้างละ 2.5 เมตร พร้อมถนนต่อเชื่อมทั้งสองฝั่งรวมระยะทาง 415 เมตร
รัฐบาลไทย-ข่าวทำเนียบรัฐบาล-กระทรวงยุติธรรมหารือร่วมกับตลาดหลักทรัพย์แห่งประเทศไทย พัฒนาการตรวจสอบสิทธิมนุษยชนอย่างรอบด้าน (Human Rights Due Diligence) สำหรับบริษัทจดทะเบียน
วันพฤหัสบดีที่ 4 พฤศจิกายน 2564
กระทรวงยุติธรรมหารือร่วมกับตลาดหลักทรัพย์แห่งประเทศไทย พัฒนาการตรวจสอบสิทธิมนุษยชนอย่างรอบด้าน (Human Rights Due Diligence) สําหรับบริษัทจดทะเบียน
กระทรวงยุติธรรมหารือร่วมกับตลาดหลักทรัพย์แห่งประเทศไทย พัฒนาการตรวจสอบสิทธิมนุษยชนอย่างรอบด้าน (Human Rights Due Diligence) สําหรับบริษัทจดทะเบียน
ในวันพฤหัสบดีที่ ๔ พฤศจิกายน ๒๕๖๔ ระหว่างเวลา ๑๓.๐๐ – ๑๓.๓๐ น. กระทรวงยุติธรรม นําโดยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ และคณะเจ้าหน้าที่กองสิทธิมนุษยชนระหว่างประเทศ ได้หารือร่วมกับคณะผู้บริหารและเจ้าหน้าที่จากตลาดหลักทรัพย์แห่งประเทศไทย นําโดย ดร. กฤษฎา เสกตระกูล Senior Executive Vice President - Head of Sustainable Development Market Division เกี่ยวกับแนวทางความร่วมมือระหว่างตลาดหลักทรัพย์แห่งประเทศไทยและกระทรวงยุติธรรมในการพัฒนาการตรวจสอบสิทธิมนุษยชนอย่างรอบด้าน (Human Rights Due Diligence) สําหรับบริษัทจดทะเบียน โดยดําเนินการในรูปแบบออนไลน์ผ่านทาง Application Microsoft Team
ในการหารือฯ ดังกล่าวตลาดหลักทรัพย์แห่งประเทศไทย ได้นําเสนอถึงความเป็นมาในการดําเนินการส่งเสริมการดําเนินธุรกิจที่มีความรับผิดชอบ เคารพสิทธิมนุษยชน และยั่งยืน ซึ่งประเด็น “สิทธิมนุษยชน” ถือเป็นประเด็นสําคัญซึ่งเป็นหัวใจในการดําเนินการดังกล่าว ในการนี้ เนื่องจากกรมคุ้มครองสิทธิและเสรีภาพ กระทรวงยุติธรรม เป็นหน่วยงานหลักในการขับเคลื่อนประเด็นธุรกิจกับสิทธิมนุษยชน โดยเฉพาะแผนปฎิบัติการระดับชาติว่าด้วยธุรกิจกับสิทธิมนุษยชน ระยะที่ ๑ (พ.ศ. ๒๕๖๒ – ๒๕๖๕) จึงเห็นควรทํางานร่วมกันเพื่อประโยชน์ต่อการพัฒนาศักยภาพของบริษัทจดทะเบียนในประเทศไทย นอกจากนี้ ตลาดหลักทรัพย์แห่งประเทศไทย ยังได้เรียนเชิญ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม กล่าวปาฐกถาในกิจกรรมสัมมนาออนไลน์ “Modern slavery: Tracking the greatest human rights challenge of our time” ซึ่งกําหนดจัดขึ้นในวันพุธที่ ๑๕ ธันวาคม ๒๕๖๔ ระหว่างเวลา ๑๓.๓๐ – ๑๖.๓๐ น. ผ่านช่องทางออนไลน์ และเรียนเชิญกระทรวงยุติธรรมเป็นหน่วยงานสนับสนุนการจัดงานดังกล่าวด้วย
ทั้งนี้ กระทรวงยุติธรรม มีความยินดีที่จะร่วมมือกับตลาดหลักทรัพย์แห่งประเทศไทย โดยขอให้ตลาดหลักทรัพย์แห่งประเทศไทยหารือรายละเอียดการดําเนินงานร่วมกับกรมคุ้มครองสิทธิและเสรีภาพ กระทรวงยุติธรรม ต่อไป
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมกทม. เตรียมรับมือพายุถล่มหนักที่สุด วันที่ 26 ต.ค. – 12 พ.ย. 64
วันจันทร์ที่ 25 ตุลาคม 2564
โฆษกดีอีเอสเตือนอย่าหลงเชื่อข่าวปลอมกทม. เตรียมรับมือพายุถล่มหนักที่สุด วันที่ 26 ต.ค. – 12 พ.ย. 64
โฆษกดีอีเอสเตือนอย่าหลงเชื่อข่าวปลอมกทม. เตรียมรับมือพายุถล่มหนักที่สุด วันที่ 26 ต.ค. – 12 พ.ย. 64
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลภัยพิบัติประเด็นเรื่องกทม.เตรียมรับมือพายุถล่มหนักที่สุดวันที่26ต.ค. – 12พ.ย. 64ทางศูนย์ต่อต้านข่าวปลอมได้ตรวจสอบข้อเท็จจริงกับกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าข้อมูลดังกล่าวนั้นเป็นข้อมูลเท็จ
กรณีการแชร์คลิปวิดีโอในสื่อสังคมออนไลน์ต่างๆว่าพายุจะถล่มกรุงเทพมหานครหนักที่สุดในช่วงวันที่26ต.ค. – 12พ.ย. 64ทางกรมอุตุนิยมวิทยากระทรวงดิจิทัลเพื่อเศรษฐกิจและสังคมได้ตรวจสอบประเด็นดังกล่าวชี้แจงว่าในช่วงวันที่24 – 29ต.ค. 64บริเวณความกดอากาศสูงจากประเทศจีนที่ปกคลุมประเทศไทยตอนบนและทะเลจีนใต้จะมีกําลังอ่อนลงประกอบกับลมตะวันออกและลมตะวันออกเฉียงเหนือพัดปกคลุมประเทศไทยตอนบนในขณะที่ร่องมรสุมพาดผ่านบริเวณภาคใต้ตอนกลางทําให้ประเทศไทยตอนบนยังคงมีฝนน้อยส่วนภาคใต้มีฝนตกต่อเนื่องและมีฝนตกหนักบางแห่ง อนึ่งในช่วงวันที่24 – 26ต.ค. 64หย่อมความกดอากาศต่ําบริเวณทะเลจีนใต้ตอนกลางมีแนวโน้มจะทวีกําลังแรงขึ้นและเคลื่อนเข้าใกล้ชายฝั่งประเทศเวียดนามตอนล่างคาดว่าในช่วงวันที่27 – 29ต.ค. 64จะเคลื่อนขึ้นฝั่งบริเวณประเทศเวียดนามตอนล่างเมื่อหย่อมความกดอากาศต่ําเคลื่อนตัวเข้าใกล้ชายฝั่งประเทศเวียดนามอาจจะอ่อนกําลังลงก่อนจะเคลื่อนขึ้นฝั่งและจะอ่อนกําลังลงเมื่อเคลื่อนขึ้นฝั่งหย่อมความกดอากาศต่ําที่จะก่อตัวบริเวณทะเลจีนใต้ช่วงวันที่25 – 28ต.ค.64ซึ่งจากแบบจําลองบรรยากาศนี้โอกาสเกิดขึ้นได้และจะแรงขึ้นเนื่องจากยังอยู่ในทะเลเปิดแต่จะแรงขึ้นถึงเป็นพายุหมุนเขตร้อนได้หรือไม่ต้องติดตาม ซึ่งอุปสรรคที่สําคัญของการก่อตัวครั้งนี้คือมีมวลอากาศเย็นหรือความกดอากาศสูงอยู่ด้านหน้าซึ่งแผ่ปกคลุมบ้านเราและลมที่พัดปกคลุมจะเป็นลมทิศเหนือตะวันออกเฉียงเหนือ(อากาศแห้ง)ส่วนการตั้งชื่อต้องได้ชื่อตามข้อตกลงของRSMCโตเกียวซึ่งรับผิดชอบในแถบมหาสมุทรแปซิฟิกตะวันตกและทะเลจีนใต้ชื่อพายุลูกใดแรงขึ้นก่อนจะได้ชื่อว่าหมาเหล่า(MALOU)ลูกต่อไปจะไล่เรียงตามลําดับขอให้ติดตามข่าวพยากรณ์อากาศจากกรมอุตุนิยมวิทยาเป็นระยะๆอย่าได้ตื่นตระหนกกับข่าวลือในช่วงวันที่23และ28ต.ค. 64ขอให้ประชาชนบริเวณประเทศไทยตอนบนระวังอันตรายจากฝนฟ้าคะนองและลมกระโชกแรงที่อาจจะเกิดขึ้นได้ส่วนประชาชนบริเวณพื้นที่เสี่ยงภัยในภาคใต้ควรระวังอันตรายจากฝนตกหนักและฝนที่ตกสะสมซึ่งอาจท่าให้เกิดน้ําท่วมฉับพลันและน้ําป่าไหลหลาก
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th Facebook:กรมอุตุนิยมวิทยา, Application: Thai weatherหรือติดต่อสายด่วน 1182 (ตลอด24ชั่วโมง)ทั้งนี้กระทรวงดิจิทัลฯขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-กรมอุตุฯ เตือนพายุโซนร้อน “ไลออนร็อก” ไทยเจอมรสุมแรง ใต้ฝนตกหนัก
วันศุกร์ที่ 8 ตุลาคม 2564
กรมอุตุฯ เตือนพายุโซนร้อน “ไลออนร็อก” ไทยเจอมรสุมแรง ใต้ฝนตกหนัก
....
กรมอุตุนิยมวิทยา ออกประกาศเตือน พายุดีเปรสชันบริเวณทะเลจีนใต้ตอนบน ได้ทวีกําลังแรงขึ้นเป็นพายุโซนร้อน “ไลออนร็อก” แล้ว ซึ่งมีความเร็วลมสูงสุดใกล้ศูนย์กลางประมาณ 65 กิโลเมตรต่อชั่วโมง พายุนี้เกือบไม่เคลื่อนที่ คาดว่าจะเคลื่อนขึ้นฝั่งประเทศเวียดนามตอนบน ในช่วงวันที่ 10 - 11 ต.ค. 64
.
ขณะเดียวกัน ยังระบุว่า มรสุมตะวันตกเฉียงใต้กําลังค่อนข้างแรงพัดปกคลุมทะเลอันดามัน ภาคใต้ และอ่าวไทย ลักษณะเช่นนี้ทําให้ภาคใต้มีฝนตกหนักบางแห่ง จะทําให้คลื่นลมบริเวณทะเลอันดามันและอ่าวไทยกําลังแรงขึ้น โดยทะเลอันดามันคลื่นสูง 2-3 เมตร ส่วนอ่าวไทยคลื่นสูงประมาณ 2 เมตร ส่วนบริเวณที่มีฝนฟ้าคะนองคลื่นสูงมากกว่า 3 เมตร ขอให้ชาวเรือเดินเรือด้วยความระมัดระวัง และเรือเล็กควรงดออกจากฝั่ง
.
ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.th/หรือที่ 0-2399-4012-13 และ 1182
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิด 7 มาตรการเข้มสำหรับสถานศึกษา (โรงเรียนไป - กลับ) รองรับเปิดเรียนอย่างปลอดภัย
วันพฤหัสบดีที่ 16 กันยายน 2564
เปิด 7 มาตรการเข้มสําหรับสถานศึกษา (โรงเรียนไป - กลับ) รองรับเปิดเรียนอย่างปลอดภัย
....
กระทรวงสาธารณสุข กําหนดรูปแบบการเรียนการสอนในโรงเรียนตามมาตรการ Sandbox ในโรงเรียน : Sandbox Safety Zone in School ซึ่งจะเป็นแนวทางให้โรงเรียนที่มีความพร้อมเปิดเรียนได้ตามปกติ โดยเพิ่ม 7 มาตรการเข้มสําหรับสถานศึกษา (โรงเรียนไป - กลับ) เพื่อให้เกิดความปลอดภัยเมื่อเข้า - ออกโรงเรียน
.
1. สถานศึกษาประเมินความพร้อมเปิดเรียนผ่าน Thai Stop Service Plus และรายงานการติดตามประเมินผล
2. ทํากิจกรรมร่วมกันในรูปแบบ Small Bubble (เน้นกลุ่มเล็ก)
3. จัดระบบให้บริการอาหารตามหลักสุขาภิบาลและหลักโภชนาการ
4. จัดการด้านอนามัยสิ่งแวดล้อมให้ได้ตามเกณฑ์มาตรฐาน
5. จัดให้มี School Isolation แผนเผชิญเหตุ และซักซ้อมอย่างเคร่งครัดหากพบผู้ติดเชื้อ
6. ควบคุมดูแลการเดินทางไปกลับของนักเรียน เช่น รถส่วนบุคคล รถโดยสารสาธารณะ
7. จัดให้มี School Pass สําหรับนักเรียน ครูและบุคลากรในสถานศึกษา ประกอบด้วย ผลการตรวจ ATK ภายใน 7 วัน หรือประวัติการรับวัคซีน
.
อย่างไรก็ตาม จะต้องประเมินความเสี่ยงตามสถานการณ์การระบาดในแต่ละพื้นที่ที่โรงเรียนตั้งอยู่ และต้องได้รับการเห็นชอบจากคณะกรรมการโรคติดต่อของจังหวัดหรือกรุงเทพมหานครก่อนที่จะเปิดเรียน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” เผยระบบหลักประกันสุขภาพของไทย ช่วยให้ทุกคนได้เข้าถึงบริการสุขภาพ โดยเฉพาะช่วงโควิด 19
วันพฤหัสบดีที่ 9 ธันวาคม 2564
“อนุทิน” เผยระบบหลักประกันสุขภาพของไทย ช่วยให้ทุกคนได้เข้าถึงบริการสุขภาพ โดยเฉพาะช่วงโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เปิดงานวันหลักประกันสุขภาพสากล เผยระดับโลกชื่นชมความสําเร็จของประเทศไทย ซึ่งเป็นเครื่องพิสูจน์ว่าระบบหลักประกันสุขภาพเกิดขึ้นได้แม้มีงบประมาณปานกลาง
รองนายกรัฐมนตรีและรัฐมนตรีว่าการกระทรวงสาธารณสุข เปิดงานวันหลักประกันสุขภาพสากล เผยระดับโลกชื่นชมความสําเร็จของประเทศไทย ซึ่งเป็นเครื่องพิสูจน์ว่าระบบหลักประกันสุขภาพเกิดขึ้นได้แม้มีงบประมาณปานกลาง ช่วยลดความเหลื่อมล้ําการเข้าถึงบริการสุขภาพได้ โดยเฉพาะช่วงโควิด 19 ประเทศไทยให้การตรวจหาเชื้อ รักษาพยาบาล และฉีดวัคซีน ทั้งคนไทยและต่างชาติ ตามหลักการ “ไม่มีใครปลอดภัย จนกว่าทุกคนจะปลอดภัย”
วันนี้ (9 ธันวาคม 2564) ที่กระทรวงการต่างประเทศ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เปิดงานวันหลักประกันสุขภาพถ้วนหน้าสากล 2021 : ไม่ทิ้งใครไว้ข้างหลัง ลงทุนในระบบสุขภาพ เพื่อสุขภาพที่ดีของทุกคน จัดโดยกระทรวงการต่างประเทศ กระทรวงสาธารณสุข และสํานักงานหลักประกันสุขภาพแห่งชาติ เพื่อแบ่งปันประสบการณ์การดําเนินงานระบบหลักประกันสุขภาพของประเทศไทย โดยมี นพ.เกียรติภูมิ วงศ์รจิต ปลัดกระทรวงสาธารณสุข เข้าร่วมงานด้วย
นายอนุทินกล่าวว่า ในปี พ.ศ. 2555 สมัชชาใหญ่แห่งสหประชาชาติกําหนดให้วันที่ 12 ธันวาคมของทุกปี เป็นวันหลักประกันสุขภาพสากล เพื่อสนับสนุนให้ทุกประเทศมีระบบหลักประกันสุขภาพ โดยปีนี้กําหนดหัวข้อการรณรงค์ คือ ไม่ทิ้งใครไว้ข้างหลัง ลงทุนในระบบสุขภาพ เพื่อสุขภาพที่ดีของทุกคน เพื่อสนับสนุนประเทศต่าง ๆ ให้มีการลงทุนด้านสุขภาพอย่างเพียงพอ ให้ประชาชนเข้าถึงบริการสาธารณสุขที่มีคุณภาพและครบวงจรลดความเหลื่อมล้ํา ไม่ทิ้งใครไว้ข้างหลัง ทั้งนี้ ในช่วงการระบาดของโรคโควิด 19 ระบบหลักประกันสุขภาพของประเทศไทยแสดงให้เห็นว่า เป็นระบบหลักประกันสุขภาพสําหรับทุกคน ช่วยให้ประชาชนเข้าถึงบริการตรวจหาเชื้อโควิดทั้งRT-PCR ATK การรักษาพยาบาล และการรับวัคซีนป้องกันโรคทั้งคนไทยและชาวต่างชาติที่อาศัยอยู่ในประเทศไทย โดยไม่เสียค่าใช้จ่าย เนื่องจากจะไม่มีใครปลอดภัยจนกว่าพวกเราทุกคนจะปลอดภัยทั้งหมด
“ประเทศไทยดําเนินงานระบบหลักประกันสุขภาพมากว่า 2 ทศวรรษ ได้รับการยอมรับความสําเร็จและพิสูจน์ในเวทีระดับโลกว่า ระบบหลักประกันสุขภาพไม่ใช่เป้าหมายที่เกินฝัน เป็นสิ่งที่เป็นไปได้ ช่วยให้คนเข้าถึงการรักษา ลดภาระค่ารักษาพยาบาล โดยเฉพาะโรคที่มีค่าใช้จ่ายสูง เช่น โรคมะเร็ง โรคไต การฟอกเลือด ช่วยปกป้องประชาชนและส่งเสริมการเข้าถึงระบบสุขภาพ สิ่งเหล่านี้เป็นผลของการลงทุนในระบบสุขภาพของประเทศไทย ทั้งนี้ การส่งเสริมและสร้างความแข็งแกร่งให้แก่ระบบหลักประกันสุขภาพ ไม่ใช่แค่เพื่อการต่อสู้กับโรคโควิด 19 แต่เพื่อมุ่งไปสู่เป้าหมายการพัฒนาที่ยั่งยืน (SDGs)” นายอนุทินกล่าว
*********************************** 9 ธันวาคม 2564
รัฐบาลไทย-ข่าวทำเนียบรัฐบาล-ครม. อนุมัติโครงการเพิ่มกำลังซื้อแก่ผู้มีบัตรสวัสดิการแห่งรัฐ – กลุ่มต้องการความช่วยเหลือเป็นพิเศษ เป็นเวลา 3 เดือน เริ่ม 1 ก.พ. 65
วันอังคารที่ 25 มกราคม 2565
ครม. อนุมัติโครงการเพิ่มกําลังซื้อแก่ผู้มีบัตรสวัสดิการแห่งรัฐ – กลุ่มต้องการความช่วยเหลือเป็นพิเศษ เป็นเวลา 3 เดือน เริ่ม 1 ก.พ. 65
.....
ที่ประชุม ครม. (24 ม.ค. 65) เห็นชอบโครงการเพิ่มกําลังซื้อแก่ผู้มีบัตรสวัสดิการแห่งรัฐ ระยะที่ 4 กรอบวงเงิน 8,070.724 ล้านบาท และโครงการเพิ่มกําลังซื้อแก่ผู้ที่ต้องการความช่วยเหลือเป็นพิเศษ ระยะที่ 2 กรอบวงเงิน 1,351.981 ล้านบาท เพื่อช่วยเหลือ เยียวยา และลดภาระค่าใช้จ่ายประชาชนในช่วงการแพร่ระบาดของโรคโควิด-19 โดยเพิ่มวงเงินใช้จ่าย￼อีกเดือนละ 200 บาท/คน เป็นเวลา 3 เดือน เริ่มเดือน ก.พ. 65
.
ประชาชนผู้ถือบัตรจากทั้ง 2 โครงการ ซึ่งมีจํานวนกว่า 15.7 ล้านคน สามารถซื้อสินค้าจากร้านธงฟ้า ร้านค้าหรือผู้ให้บริการที่เข้าร่วมโครงการคนละครึ่งได้ตั้งแต่วันที่ 1 ก.พ. 65 เป็นต้นไป จากเดิมที่กําหนดไว้วันที่ 21 ก.พ. 65 เพื่อเร่งช่วยเหลือประชาชนผู้มีรายได้น้อยในช่วงสถานการณ์ที่ค่าครองชีพมีแนวโน้มเพิ่มสูงขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค.มท. แจ้งทุกจังหวัดเกี่ยวกับมาตรการควบคุมโควิด-19 ในพื้นที่ชายแดนของประเทศกัมพูชา
วันเสาร์ที่ 31 กรกฎาคม 2564
ศบค.มท. แจ้งทุกจังหวัดเกี่ยวกับมาตรการควบคุมโควิด-19 ในพื้นที่ชายแดนของประเทศกัมพูชา
ศบค.มท. แจ้งทุกจังหวัดเกี่ยวกับมาตรการควบคุมโควิด-19 ในพื้นที่ชายแดนของประเทศกัมพูชา ตามที่ได้รับแจ้งการประกาศควบคุมการปิดพื้นที่ใน 8 จังหวัดของรัฐบาลกัมพูชา เน้นย้ําการเฝ้าระวังและป้องกันการเดินทางออกนอกพื้นที่ของแรงงานต่างด้าวชาวกัมพูชา
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) โดย นายฉัตรชัย พรหมเลิศ ปลัดกระทรวงมหาดไทย หัวหน้าผู้รับผิดชอบในการแก้ไขสถานการณ์ฉุกเฉิน ในส่วนที่เกี่ยวข้องกับการสั่งการและประสานงานผู้ว่าราชการจังหวัดและผู้ว่าราชการ เปิดเผยว่า กระทรวงมหาดไทยได้รับแจ้งจากกระทรวงการต่างประเทศว่ารัฐบาลกัมพูชาได้ออกประกาศควบคุมการปิดพื้นที่ใน 8 จังหวัด ได้แก่ จังหวัดเกาะกง จังหวัดโพธิ์สัต จังหวัดพระตะบอง จังหวัดไพลิน จังหวัดบันเตียเมียนเจย จังหวัดอุดรเมียนเจย จังหวัดพระวิหาร และจังหวัดเสียมราฐ ซึ่งเป็นจังหวัดตรงข้ามกับจังหวัดชายแดนด้านประเทศกัมพูชา รวมถึงการบังคับใช้มาตรการระงับการใช้จุดผ่านแดนถาวรระหว่างกัมพูชา-ไทยเป็นการชั่วคราวโดยไม่อนุญาตให้มีการเดินทางเข้า-ออกระหว่างกัน ยกเว้นกรณีการส่งต่อผู้ป่วยฉุกเฉินและการขนส่งสินค้าเป็นเวลา 2 สัปดาห์ โดยให้มีผลบังคับใช้ตั้งแต่เวลาเที่ยงคืนของวันที่ 29 กรกฎาคม 2564 จนถึงวันที่ 12 สิงหาคม 2564 เพื่อป้องกันการแพร่ระบาดของโรคโควิด-19 สายพันธุ์เดลต้า โดยการระงับใช้จุดผ่านแดนระหว่างกัมพูชา-ไทยเป็นการชั่วคราวนั้น จะส่งผลกระทบต่อการเดินทางกลับประเทศกัมพูชาของแรงงานกัมพูชาในประเทศไทยซึ่งยังคงมีอย่างต่อเนื่อง โดยอาจมีแรงงานกัมพูชาที่ไม่สามารถข้ามไปฝั่งประเทศกัมพูชาได้ จนมีการตกค้างสะสมและกลายเป็นความแออัดในฝั่งไทยรวมทั้งอาจมีการลักลอบข้ามแดนผิดกฎหมายซึ่งจะส่งผลกระทบต่อการดําเนินการของหน่วยงานในพื้นที่ในการควบคุมการแพร่ระบาดของโรคโควิด-19
.
นายฉัตรชัย พรหมเลิศ จึงได้ประสานไปยังผู้ว่าราชการจังหวัดทุกจังหวัดเพื่อให้รับทราบมาตรการของประเทศกัมพูชา และแจ้งหน่วยงานที่เกี่ยวข้องในพื้นที่รับทราบเพื่อดําเนินการในส่วนที่เกี่ยวข้อง พร้อมทั้งประชาสัมพันธ์ให้ชาวไทยและชาวกัมพูชาในพื้นที่รับทราบ เฝ้าระวัง และป้องกันการเดินทางออกนอกพื้นที่ของแรงงานต่างด้าวชาวกัมพูชาโดยให้ปฏิบัติตามมาตรการทางสาธารณสุขและแนวทางที่ ศบค.มท. กําหนดไว้อย่างเคร่งครัด
.
สําหรับจังหวัดที่มีชายแดนติดกับประเทศกัมพูชาให้เพิ่มความเข้มงวดในการควบคุมการลักลอบเดินทางเข้าประเทศและการเคลื่อนย้ายแรงงานต่างด้าวชาวกัมพูชา รวมทั้งการตั้งจุดตรวจและจุดสกัดในพื้นที่ชายแดน ทั้งนี้ หากมีความคืบหน้าในการประสานงานที่สําคัญในระดับท้องถิ่น จะต้องแจ้งกระทรวงมหาดไทยทราบต่อไป
.
รัฐบาลไทย-ข่าวทำเนียบรัฐบาล-ดีอีเอส จัดอบรมเตรียมความพร้อมประเมินตามตัวชี้วัด PMQA 4.0
วันพุธที่ 18 พฤษภาคม 2565
ดีอีเอส จัดอบรมเตรียมความพร้อมประเมินตามตัวชี้วัด PMQA 4.0
ดีอีเอส จัดอบรมเตรียมความพร้อมประเมินตามตัวชี้วัด PMQA 4.0
เมื่อวันที่18พฤษภาคม2565นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานเปิดโครงการประเมินสถานะการเป็นระบบราชการ4.0โดยมีว่าที่เรืออากาศตรีผศ.ดร.ธนธัสทัพมงคลบรรยายให้ความรู้การประเมินสถานการณ์เป็นระบบราชการ4.0 ภายใต้หัวข้อ เกณฑ์การประเมินสถานะการเป็นระบบราชการ4.0ประกอบด้วยลักษณะสําคัญองค์การหมวด1การนําองค์การ และหมวด2การวางแผนเชิงยุทธศาสตร์เป็นต้นโดยมีนางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเจ้าหน้าที่ข้าราชการของกระทรวงดิจิทัลฯเข้าร่วมณห้องประชุม803ชั้น8สํานักงานปลัดกระทรวงดิจิทัลเพื่อเศรษฐกิจและสังคม
ทั้งนี้เพื่อเตรียมความพร้อมในการประเมินสถานะของหน่วยงานภาครัฐในการเป็นระบบราชการ4.0สําหรับการประเมินตามตัวชี้วัดปี2565 (ประเมินตามตัวชี้วัดPMQA 4.0)จะเปิดให้หน่วยงานประเมินระหว่างวันที่1พฤษภาคม2565 - 30มิถุนายน2565และสํานักงานก.พ.ร.จะดําเนินการส่งเอกสารฯให้ทางผู้ตรวจประเมินดําเนินการต่อไป
***********
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมคณะกรรมการบริหาร จัดการค่าใช้จ่ายในการดำเนินงานตามพระราชบัญญัติโรงงาน พ.ศ. ๒๕๓๕
วันอังคารที่ 5 กรกฎาคม 2565
รองปลัดวรวรรณฯ เป็นประธานการประชุมคณะกรรมการบริหาร จัดการค่าใช้จ่ายในการดําเนินงานตามพระราชบัญญัติโรงงาน พ.ศ. ๒๕๓๕
รองปลัดวรวรรณฯ เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ. ๒๕๓๕
วันนี้ (5 กรกฎาคม 2565) เวลา 14.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ. ๒๕๓๕ โดยมีคณะกรรมการฯ และผู้ที่เกี่ยวข้องเข้าร่วมประชุม ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ไทยเข้าร่วมการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้ ครั้งที่ 42 สมัยพิเศษ พร้อมให้ความร่วมมือกับประเทศคู่เจรจาและองค์กรระหว่างประเทศ
วันจันทร์ที่ 23 สิงหาคม 2564
ไทยเข้าร่วมการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้ ครั้งที่ 42 สมัยพิเศษ พร้อมให้ความร่วมมือกับประเทศคู่เจรจาและองค์กรระหว่างประเทศ
ไทยเข้าร่วมการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้ ครั้งที่ 42 สมัยพิเศษ
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ หัวหน้าคณะผู้แทนไทย (SOM-AMAF Leader) พร้อมด้วยผู้บริหารกระทรวงเกษตรและสหกรณ์ เข้าร่วมการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้ ครั้งที่ 42 สมัยพิเศษ (Special SOM-42nd AMAF) ที่จัดขึ้นในวันที่ 23 สิงหาคม 2564 ผ่านระบบการประชุมทางไกลออนไลน์ โดยมีประเทศสมาชิกเข้าร่วม 10 ประเทศ ได้แก่ บรูไน กัมพูชา อินโดนีเซีย ลาว มาเลเซีย เมียนมา ฟิลิปปินส์ สิงคโปร์ ไทย และเวียดนาม ซึ่งที่ประชุมได้รับทราบข้อเสนอผลลัพธ์ในปี 2565 ของสาขาคณะทํางานด้านการเกษตรสาขาต่าง ๆ โดยประเทศไทยได้ยกร่าง Guideline on sharing, access to and use of IUU fishing-related information เพื่อเป็นแนวทางให้ผู้ประสานงานเครือข่าย AN - IUU ใช้ในการปฏิบัติงานการแลกเปลี่ยนข้อมูลด้านการประมงที่รวดเร็วและมีประสิทธิภาพ และเห็นชอบเอกสารของคณะทํางานด้านเกษตรรายสาขา อาทิ คณะทํางานอาเซียนด้านอาหารฮาลาล คณะทํางานอาเซียนด้านปศุสัตว์ คณะทํางานอาเซียนด้านพืช คณะทํางานอาเซียนด้านประมง เป็นต้น ทั้งหมด 25 ฉบับ (endorsement) และรับทราบเอกสาร 4 ฉบับ (notation)
สําหรับในด้านปศุสัตว์ ประเทศไทยได้ให้ความสําคัญในกรอบแผนยุทธศาสตร์การควบคุมป้องกันโรคปากและเท้าเปื่อย (FMD) ภายใต้โครงการความร่วมมือ SEACFMD (South-East Asia and China Foot and Mouth Disease (SEACFMD) Roadmap 2021 - 2025) จึงนําเสนอต่อที่ประชุมว่าเห็นสมควรผลักดันเกี่ยวกับการจัดทําโครงการที่เป็นรูปธรรมในการควบคุมป้องกันโรค FMD ในอาเซียนภายใต้กรอบแผนยุทธศาสตร์ดังกล่าว โดยครอบคลุมถึงโครงการหรือกิจกรรมที่เกี่ยวข้องการควบคุมโรคระบาดสัตว์อื่น ๆ ด้วย เช่น โรค Lumpy Skin Disease (LSD), African Swine Fever (ASF) เป็นต้น เพื่อให้อาเซียนได้ประโยชน์สูงสุด
นอกจากนี้ ที่ประชุมยังได้รับทราบความก้าวหน้าความร่วมมือกับประเทศคู่เจรจาและองค์กรระหว่างประเทศ ได้แก่ ออสเตรเลีย เยอรมนี อินเดีย จีน ญี่ปุ่น สาธาณรัฐเกาหลี รัสเซีย FAO, IRRI, World Bank และ OECD โดยประเทศไทยมีความร่วมมือกับ IRRI ในโครงการทดสอบสายพันธุ์ข้าวจากสถาบันวิจัยข้าวระหว่างประเทศภายใต้โครงการ ASEAN RiceNet (IRRI-bred advanced lines testing under ASEAN Rice NET project) เพื่อพัฒนาพันธุ์ข้าวที่มีคุณค่า การปรับปรุงพันธุ์ข้าวให้มีความต้านทาน ปรับตัวให้เข้ากับสภาพแวดล้อมต่าง ๆ ซึ่งจะเป็นประโยชน์ด้านความมั่นคงด้านอาหารในภูมิภาคอาเซียน อย่างไรก็ตาม ประเทศไทยยินดีให้ความร่วมมือกับอาเซียนและประเทศคู่เจรจาเพื่อพัฒนาด้านเกษตรและป่าไม้ในทุกมิติ
รัฐบาลไทย-ข่าวทำเนียบรัฐบาล-โฆษกรัฐบาลสวน “เพื่อไทย” โชว์หลักฐาน อัดอย่ากล่าวหาลอย ๆ อ้างรัฐแฮกระบบโทรศัพท์มือถือ เหน็บอย่าโจมตีไปเรื่อยแล้วค่อยเรียกร้องขอหลักฐานผ่านสื่อ ชี้รังแต่จะยิ่งลดความน่าเชื่อถือในสายตาประชาชน
วันพฤหัสบดีที่ 25 พฤศจิกายน 2564
โฆษกรัฐบาลสวน “เพื่อไทย” โชว์หลักฐาน อัดอย่ากล่าวหาลอย ๆ อ้างรัฐแฮกระบบโทรศัพท์มือถือ เหน็บอย่าโจมตีไปเรื่อยแล้วค่อยเรียกร้องขอหลักฐานผ่านสื่อ ชี้รังแต่จะยิ่งลดความน่าเชื่อถือในสายตาประชาชน
โฆษกรัฐบาลสวน “เพื่อไทย” โชว์หลักฐาน อัดอย่ากล่าวหาลอย ๆ อ้างรัฐแฮกระบบโทรศัพท์มือถือ เหน็บอย่าโจมตีไปเรื่อยแล้วค่อยเรียกร้องขอหลักฐานผ่านสื่อ ชี้รังแต่จะยิ่งลดความน่าเชื่อถือในสายตาประชาชน
นายธนกร วังคงบุญชนะ โฆษกประจําสํานักนายกรัฐมนตรี กล่าวถึงกรณีที่พรรคเพื่อไทยอ้างว่า กลุ่มนักกิจกรรม นักวิชาการ และนักการเมือง ได้รับอีเมลแจ้งเตือนจากบริษัทแอปเปิ้ลว่า หน่วยโจมตีไซเบอร์สนับสนุนโดยรัฐพยายามแฮกระบบโทรศัพท์มือถือว่า ยืนยันว่าไม่เป็นความจริง รัฐบาลเคารพในสิทธิเสรีภาพส่วนบุคคล อย่างไรก็ตาม เมื่อพรรคเพื่อไทยอ้างว่าได้รับอีเมลแจ้งเตือนจากบริษัทแอปเปิ้ล ก็ควรนําหลักฐานที่อ้างว่ามีอยู่มาแสดงเพื่อดําเนินการตามขั้นตอนต่อไป ไม่ใช่ออกมาแถลงข่าวโจมตีรัฐบาลเสียใหญ่โต แต่กลับบอกว่า ถ้าผู้ถูกคุกคามมีหลักฐานก็สามารถแจ้งเอาผิดรัฐได้ เสมือนเรียกร้องหาหลักฐานผ่านสื่อ เพราะในมือไม่มีหลักฐานอยู่จริง แต่อาศัยจังหวะ เกาะกระแสเพื่อหวังโจมตีรัฐบาล แบบนั้นรังแต่จะยิ่งลดความน่าเชื่อถือของฝ่ายค้านในสายตาประชาชน ทั้งนี้ หากประชาชนไม่ได้รับคุ้มครองสิทธิเสรีภาพจริง ก็สามารถแจ้งมายังช่องทางต่าง ๆของรัฐได้ รัฐบาลพร้อมจะเร่งดําเนินการตรวจสอบให้ทันที
"อยากให้ฝ่ายค้านใช้กลไกของรัฐสภาเพื่อช่วยเหลือประชาชน ไม่ว่าจะเป็นการตั้งกระทู้ถาม หรือการยื่นญัตติในสภาฯ ซึ่งดีกว่าการออกไปสนับสนุนกลุ่มเคลื่อนไหวบนท้องถนน เสมือนเลือกแล้วว่ายืนอยู่ข้างประชาชนกลุ่มใดกลุ่มหนึ่ง ไม่เช่นนั้นจะกลายเป็นฝ่ายค้านเอง ที่จะต้องตกเป็นจําเลยของสังคม" นายธนกร กล่าว
.......................
รัฐบาลไทย-ข่าวทำเนียบรัฐบาล-"สถานีกลางบางซื่อ" รองรับกลุ่มเสี่ยง กทม. ถูกเลื่อนนัดหมอพร้อม
วันเสาร์ที่ 19 มิถุนายน 2564
"สถานีกลางบางซื่อ" รองรับกลุ่มเสี่ยง กทม. ถูกเลื่อนนัดหมอพร้อม
....
เดินหน้าฉีดวัคซีนโควิด-19 กันต่อ สําหรับกลุ่มผู้สูงอายุและผู้ที่มีโรคประจําตัว 7 กลุ่มโรคในพื้นที่ กทม. ที่ได้ลงทะเบียนไว้กับ “หมอพร้อม” แต่ถูกเลื่อนนัดไปก่อนหน้านี้
.
ล่าสุดรัฐบาลเปิดสถานีกลางบางซื่อ เป็นสถานที่รองรับประชาชนกลุ่มดังกล่าว โดยได้จัดเตรียมวัคซีนไว้และให้บริการได้ 2,000 คน/วัน แต่ผู้ที่จะไปใช้บริการจะต้องติดต่อนัดหมายวันเวลาการฉีดวัคซีนใหม่ก่อนเดินทางไป ผ่านระบบคอลเซ็นเตอร์ “หมอพร้อม” ที่หมายเลขโทรศัพท์ 0 2792 2333
.
ส่วนผู้ที่อยู่ใน กทม. และลงทะเบียน "หมอพร้อม" ไว้ และไม่ได้รับแจ้งให้ "เลื่อนนัด" ยังสามารถเข้ารับบริการฉีดวัคซีนได้ตามกําหนดเดิม
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รฟม. จัดพิธีลงนามข้อตกลงคุณธรรม (Integrity Pact) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันจันทร์ที่ 4 เมษายน 2565
รฟม. จัดพิธีลงนามข้อตกลงคุณธรรม (Integrity Pact) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดพิธีลงนามข้อตกลงคุณธรรม (Integrity Pact) ระหว่าง รฟม. และผู้สังเกตการณ์ ในโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) เพื่อความโปร่งใสและเป็นธรรม
วันนี้ (4 เมษายน 2565) นายภคพงศ์ ศิริกันทรมาศ ผู้ว่าการ รฟม. และผู้สังเกตการณ์ ได้ร่วมลงนามข้อตกลงคุณธรรม (Integrity Pact) ซึ่งเป็นไปตามแนวทางการปฏิบัติสําหรับการนําข้อตกลงคุณธรรมมาใช้กับโครงการร่วมลงทุนที่ดําเนินการตามพระราชบัญญัติการร่วมลงทุนระหว่างรัฐและเอกชน พ.ศ. 2562 พ.ศ. 2564 สําหรับโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) โดยได้รับเกียรติจาก นายฐิตพงศ์ พุทธิวุฒิกูล ผู้แทนจากองค์กรต่อต้านคอร์รัปชัน (ประเทศไทย) และนายชาญวิทย์ นาคบุรี ผู้แทนจากสํานักงานคณะกรรมการนโยบายรัฐวิสาหกิจ (สคร.) เข้าร่วมพิธี ณ ห้องประชุม 1 ชั้น 9 อาคารสํานักงาน รฟม.
โดยการลงนามข้อตกลงฯ ในครั้งนี้ เป็นการดําเนินการตามมติคณะรัฐมนตรีเมื่อวันที่ 29 มิถุนายน 2564 ที่เห็นชอบการนําแนวทางการจัดทําข้อตกลงคุณธรรมไปกําหนดใช้โดยอนุโลม สําหรับหน่วยงานของรัฐที่ดําเนินการจัดซื้อจัดจ้างหรือการร่วมลงทุนภายใต้กฎหมายอื่นนอกเหนือจากพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ซึ่งโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ต้องดําเนินการตามแนวทางดังกล่าวด้วย เนื่องจากเป็นโครงการร่วมลงทุนขนาดใหญ่ และมีผลกระทบโดยตรงต่อประโยชน์สาธารณะ
สําหรับแนวทางการปฏิบัติตามข้อตกลงคุณธรรม จะมีผู้สังเกตการณ์ซึ่งมีความรู้ความเชี่ยวชาญ มีประสบการณ์ที่จําเป็นต่อการคัดเลือกเอกชนของโครงการ เป็นผู้ทรงคุณวุฒิ จํานวน 6 ท่าน ได้แก่ นายอนันต์ เกษเกษมสุข ดร.สุวัฒน์ วาณีสุบุตร นางสาวอรสา จินาวัฒน์ นายชาญชัย พงศ์ภัสสร นายกิตติเดช ฉันทังกูล และนายการุณ เลาหรัชตนันท์ เข้าร่วมสังเกตการณ์ ตั้งแต่ขั้นตอนการจัดทํา ร่างประกาศเชิญชวน ร่างเอกสารสําหรับการคัดเลือกเอกชน และร่างสัญญาร่วมลงทุน รวมไปถึงขั้นตอนการคัดเลือกเอกชน
ทั้งนี้ โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานคร ทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย) โดยการนําข้อตกลงคุณธรรมฯ มาใช้ในการดําเนินงานโครงการรถไฟฟ้าสายสีส้มฯ ถือได้ว่าเป็นการแสดงเจตนารมณ์ของ รฟม. ในการที่จะดําเนินงานโครงการด้วยความโปร่งใส เป็นธรรม และปลอดการทุจริตคอร์รัปชัน เพื่อให้เกิดประโยชน์สูงสุดต่อประชาชนผู้ใช้บริการ และประเทศไทยต่อไป
รัฐบาลไทย-ข่าวทำเนียบรัฐบาล-สธ. เปิดโรงพยาบาลสนามสมุทรปราการรวมใจ 5 WHA ขนาด 1,200 เตียง
วันศุกร์ที่ 9 กรกฎาคม 2564
สธ. เปิดโรงพยาบาลสนามสมุทรปราการรวมใจ 5 WHA ขนาด 1,200 เตียง
รองนายกรัฐมนตรีและรัฐมนตรีว่าการกระทรวงสาธารณสุขเปิดโรงพยาบาลสนามสมุทรปราการรวมใจ 5 WHA ขนาด 1,200 เตียง ที่ได้รับการสนับสนุนสถานที่จาก บริษัท ดับบลิวเอชเอ คอร์ปอเรชั่น จํากัด (มหาชน) และองค์การบริหารส่วนจังหวัดสมุทรปราการ
รองนายกรัฐมนตรีและรัฐมนตรีว่าการกระทรวงสาธารณสุขเปิดโรงพยาบาลสนามสมุทรปราการรวมใจ 5 WHA ขนาด 1,200 เตียง ที่ได้รับการสนับสนุนสถานที่จาก บริษัท ดับบลิวเอชเอ คอร์ปอเรชั่น จํากัด (มหาชน) และองค์การบริหารส่วนจังหวัดสมุทรปราการ รองรับผู้ป่วยกลุ่มสีเขียวในจังหวัดสมุทรปราการ กรุงเทพฯ และปริมณฑล พร้อมมีแผนใช้อาคาร A ตั้งโรงพยาบาลสนามสําหรับผู้ป่วยกลุ่มสีเหลือง ประกาศไม่รับเงินเดือน 3 เดือนตามแนวทางท่านนายกรัฐมนตรี
วันนี้ (9 กรกฎาคม 2564) ที่ อาคารคลังสินค้า โครงการ WHA Mega Logistics Center Chonlaharnpichitจ.สมุทรปราการ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายวันชัย คงเกษม ผู้ว่าราชการ จ.สมุทรปราการ นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นางสาวจรีพร จารุกรสกุล ประธานคณะกรรมการบริษัท และประธานเจ้าหน้าที่บริหารกลุ่มบริษัท ดับบลิวเอชเอ คอร์ปอเรชั่น จํากัด (มหาชน) ผู้บริหารกระทรวงสาธารณสุข และผู้บริหารองค์การบริหารส่วนท้องถิ่น ใน จ.สมุทรปราการ ร่วมเปิดโรงพยาบาลสนามสมุทรปราการรวมใจ 5 WHA
นายอนุทินกล่าวว่า กระทรวงสาธารณสุขขอบคุณ บริษัท ดับบลิวเอชเอ คอร์ปอเรชั่น จํากัด (มหาชน)ที่สนับสนุนพื้นที่อาคารคลังสินค้า อาคาร C และองค์การบริหารส่วนจังหวัดสมุทรปราการ หน่วยราชการ และภาคเอกชนในการจัดตั้ง และสนับสนุนอุปกรณ์โรงพยาบาลสนาม ขนาด 1,200 เตียง รองรับผู้ป่วยโควิด19กลุ่มสีเขียวในพื้นที่จังหวัดสมุทรปราการ กรุงเทพฯและปริมณฑล โดยมีโรงพยาบาลสมุทรปราการและโรงพยาบาลชุมชนในจังหวัด จัดบุคลากรทางการแพทย์ที่ฉีดวัคซีนแล้วหมุนเวียนปฏิบัติงานประมาณ 40 คนต่อวัน และในช่วงเย็นวันนี้ได้เปิดรับผู้ติดเชื้อกลุ่มแรกจํานวน 100 คน
นายอนุทินกล่าวต่อว่า นอกจากนี้ยังได้รับการสนับสนุนให้ใช้พื้นที่อาคาร A เพื่อเตรียมจัดตั้งโรงพยาบาลสนามที่รับผู้ป่วยที่มีอาการในกลุ่มสีเหลือง จึงมอบให้กรมสนับสนุนบริการสุขภาพเข้าไปวางระบบ ซึ่งโรงพยาบาลสนามทั้ง 2 แห่งนี้ จะเป็นส่วนหนึ่งที่ทําให้ลดความแออัดในการบริหารจัดการเตียงในโรงพยาบาล เพื่อรองรับผู้ป่วยกลุ่มสีแดงที่มีอาการหนักได้เพิ่มมากขึ้น
“รัฐบาลมีความตั้งใจที่จะให้การรักษาพยาบาลและดูแลผู้ติดเชื้อให้ถึงมือหมอ และได้รับยาโดยเร็วที่สุดขอยืนยันว่าขณะนี้ ยา เวชภัณฑ์ และอุปกรณ์การแพทย์มีเพียงพอที่จะดูแลผู้ป่วย สิ่งต้องการที่สุดคือความร่วมมือร่วมใจของประชาชนที่จะช่วยลดการแพร่กระจายเชื้อ” นายอนุทินกล่าว
นายอนุทิน กล่าวเพิ่มเติมว่า ขณะนี้กระทรวงสาธารณสุขร่วมกับกระทรวงคมนาคมได้เร่งจัดตั้งโรงพยาบาลสนามขนาดใหญ่เทียบเท่าโรงพยาบาลบุษราคัม โดยใช้อาคาร แซทเทิลไลท์ 1 ภายในท่าอากาศยานสุวรรณภูมิขนาด 5,000 เตียง เพื่อให้สามารถดูแลผู้ป่วยโควิดกลุ่มสีเหลืองได้เพิ่มมากขึ้น สําคัญที่สุดคือจะเร่งทําการฉีดวัคซีนโควิด 19ให้กับผู้สูงอายุและในกลุ่มผู้ป่วย 7 กลุ่มโรคเรื้อรังให้ได้มากที่สุดภายในเดือนกรกฎาคม นี้โดยเฉพาะในเขตกรุงเทพฯ และปริมณฑล เพื่อลดอัตราการเสียชีวิต และตนยินดีไม่รับเงินเดือนเป็นเวลา 3 เดือนตามที่นายกรัฐมนตรีประกาศ เนื่องจากเป็นทีมงานเดียวกัน
************************************ 8 กรกฎาคม 2564
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “นักบริหารระดับสูงกระทรวงคมนาคม” (นบส.คค.) รุ่นที่ 4
วันอังคารที่ 7 มิถุนายน 2565
นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “นักบริหารระดับสูงกระทรวงคมนาคม” (นบส.คค.) รุ่นที่ 4
ในวันจันทร์ที่ 6 มิถุนายน 2565 ณ อาคารสโมสรและหอประชุมกระทรวงคมนาคม เพื่อเตรียมความพร้อมให้นักบริหารทั้งในส่วนราชการและรัฐวิสาหกิจในสังกัดกระทรวงคมนาคม
นายชยธรรม์ พรหมศร ปลัดกระทรวงคมนาคม เป็นประธานเปิดโครงการฝึกอบรมหลักสูตร “นักบริหารระดับสูงกระทรวงคมนาคม” (นบส.คค.) รุ่นที่ 4 ในวันจันทร์ที่ 6 มิถุนายน 2565 ณ อาคารสโมสรและหอประชุมกระทรวงคมนาคม เพื่อเตรียมความพร้อมให้นักบริหารทั้งในส่วนราชการและรัฐวิสาหกิจในสังกัดกระทรวงคมนาคม นอกสังกัดกระทรวงคมนาคม และหน่วยงานเอกชน มีความสามารถในการรองรับภารกิจทั้งในปัจจุบันและอนาคต รวมทั้งได้รับการพัฒนาสมรรถนะด้านการบริหารที่สําคัญ สามารถปรับตัวให้ทันต่อการเปลี่ยนแปลงที่เกิดขึ้นได้อย่างรวดเร็ว ซึ่งจะก่อให้เกิดประโยชน์สูงสุดแก่หน่วยงานต่อไป
นายชยธรรม์ พรหมศร ปลัดกระทรวงคมนาคม กล่าวว่า กระทรวงคมนาคม ภายใต้นโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ให้ความสําคัญกับการพัฒนาบุคลากรเป็นสําคัญ เนื่องจากบุคลากรจะเป็นฟันเฟืองสําคัญที่จะผลักดันนโยบายต่าง ๆ ไปสู่ภาคปฏิบัติได้อย่างมีประสิทธิภาพสูงสุด ความสัมพันธ์และเครือข่ายที่จะเกิดขึ้นหลังจากการอบรมในครั้งนี้ จะช่วยให้นักบริหารทุกท่านสามารถแก้ไขปัญหา อุปสรรค ได้สําเร็จลุล่วงและเป็นไปตามเป้าหมายของงานที่ตั้งไว้ นอกจากวัตถุประสงค์ของการฝึกอบรม ซึ่งเป็นความคาดหวังของหลักสูตรที่ทุกท่านรับทราบอยู่แล้ว ขอให้ทุกท่านที่เข้ารับการฝึกอบรม ตระหนักและนําความรู้ที่ได้รับการถ่ายทอดจากวิทยากรไปปรับใช้ในการปฏิบัติงานอย่างเต็มความสามารถ และมีวิสัยทัศน์ที่กว้างไกล รอบรู้เรื่องหลักการบริหาร สามารถเป็นผู้นํายุคใหม่ที่มีความพร้อมรับการเปลี่ยนแปลงทุกสถานการณ์
กระทรวงคมนาคม ได้ดําเนินโครงการฝึกอบรมหลักสูตร “นักบริหารระดับสูงกระทรวงคมนาคม” (นบส.คค.) รุ่นที่ 4 ระหว่างวันที่ 1 มิถุนายน - 19 สิงหาคม 2565 โดยมีข้าราชการและพนักงานรัฐวิสาหกิจในสังกัดกระทรวงคมนาคม นอกสังกัดกระทรวงคมนาคมและหน่วยงานเอกชน เข้าร่วมโครงการทั้งสิ้น 41 คน จัดฝึกอบรมในรูปแบบไฮบริด โดยเป็นการฝึกอบรมและสัมมนาร่วมกันทั้งรูปแบบออนไซต์และออนไลน์ เพื่อเพิ่มศักยภาพของนักบริหาร ยกระดับความรู้และความเข้าใจให้สามารถนําไปปรับใช้ในการปฏิบัติงานได้ รวมทั้งเปิดโอกาสให้นักบริหารได้ศึกษาพัฒนาความรู้ ทักษะ ทัศนคติ การวิเคราะห์ สังเคราะห์ การพูดและการแสดงออกที่เหมาะสม เพื่อให้มีความพร้อมทางด้านภาวะผู้นําและความสามารถทางการบริหาร สามารถบริหารจัดการตนเอง รวมทั้งการเสริมสร้างประสบการณ์นักบริหารเชิงประจักษ์ และการรับฟังการบรรยายหัวข้อที่เกี่ยวข้องกับการพัฒนาระบบการคมนาคมขนส่งจากวิทยากรต่างประเทศ เพื่อเสริมสร้างประสบการณ์การเรียนรู้จากประสบการณ์ตรง
รัฐบาลไทย-ข่าวทำเนียบรัฐบาล-“เฉลิมชัย” ปลื้มโครงการ”เกษตรกรแฮปปี้” ขายมังคุดวันที่ 8 เดือน 8 เกินคาด เตรียมคิกออฟซูเปอร์เซลล์ลำไย ลองกอง
วันจันทร์ที่ 9 สิงหาคม 2564
“เฉลิมชัย” ปลื้มโครงการ”เกษตรกรแฮปปี้” ขายมังคุดวันที่ 8 เดือน 8 เกินคาด เตรียมคิกออฟซูเปอร์เซลล์ลําไย ลองกอง
“เฉลิมชัย” ปลื้มโครงการ”เกษตรกรแฮปปี้” ขายมังคุดวันที่ 8 เดือน 8 เกินคาด เตรียมคิกออฟซูเปอร์เซลล์ลําไย ลองกอง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวในวาระเป็นประธานเปิดโครงการเกษตรกรแฮปปี้ 8.8 (วันที่8เดือน8) ในวันนี้( 8 สิงหาคม 2564) ว่า ภายใต้แนวคิด”คนกินยิ้มได้ เกษตรกรไทยแฮปปี้”ที่ฟรุ้ทบอร์ดโดยกระทรวงเกษตรและสหกรณ์ริเริ่มขึ้น เป็นแคมเปญมังคุดดี 4 โล 100 ส่งตรงถึงบ้านจากเมืองใต้ นับเป็นโปรโมชั่นพิเศษสําหรับมังคุด ราชินีแห่งผลไม้ ซึ่งได้รับความร่วมมือจากหลากหลายภาคส่วน
“ภายใต้วิกฤตที่เกิดขึ้นสิ่งสําคัญที่สุดคือความร่วมมือร่วมใจที่คนไทยทุกคนต้องช่วยกัน และช่วยกันบริโภคผลไม้ไทย เราต้องดูแลชาวสวนทุกจังหวัดพาฝ่าวิกฤตโควิดไปด้วยกัน แม้วันนี้จะมีสัญญาณที่ดีว่าราคามังคุดทั้งหน้าแผงและหน้าล้งปรับตัวสูงขึ้น แต่ยังมีความไม่แน่นอนของเสถียรภาพราคา จึงต้องมีมาตรการเสริมเพื่อช่วยกระตุ้นการบริโภค โดยเฉพาะกลุ่มผู้บริโภคในประเทศในภาวะที่การส่งออกยังมีอุปสรรคจากสถานการณ์โควิด-19 จากการเปิดสั่งซื้อล่วงหน้าจนถึงวันนี้มีปริมาณเกินคาด
“ขอขอบคุณทุกภาคส่วน ที่ช่วยกันสนับสนุนเกษตรกรไทย และขอเชิญชวนทุกท่านให้ช่วยกันสั่งซื้อมังคุดดี สดจากต้น อร่อย ส่งตรงจากสวนเมืองใต้ ที่ตั้งใจปลูกโดยชาวสวนแท้ ๆ รับประกันคุณภาพโดยกระทรวงเกษตรและสหกรณ์ ท่านจะมีส่วนสําคัญในการสร้างรอยยิ้ม และส่งกําลังใจให้ชาวสวนมังคุดด้วย นอกจากนี้ยังมอบหมายทีมงานให้เตรียมการคิกออฟรายการโปรโมชั่นจําหน่ายลําไยและลองกองในเร็วๆนี้” นายเฉลิมชัย กล่าว
ในขณะที่นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะหัวหน้าทีมพัฒนาและบริหารจัดการผลไม้ (Fruit Board) เฉพาะกิจ กล่าวรายงานว่า โครงการ”เกษตรกร Happy” เป็น 1 ในหลายโครงการตามมาตรการเร่งด่วนเป็นการปรับกลยุทธ์ใหม่ของ Fruit Board จากผลกระทบโควิดเป็นโครงการเสริมจากแผนบริหารจัดการผลไม้ภาคใต้และภาคเหนือฤดูการผลิตปี 2564
โดยเร่งจําหน่ายขายในประเทศเพิ่มขึ้นในระหว่างที่ระบบขนส่งไปต่างประเทศติดขัดจากผลกระทบโควิด19ตามข้อสั่งการของ ดร.เฉลิมชัย ศรีอ่อนรัฐมนตรีว่าการกระทรวงเกษตรและสหกรณ์ในฐานะประธานคณะกรรมการพัฒนาและบริหารจัดการผลไม้ Fruit board และ รองนายกรัฐมนตรี จุรินทร์ ลักษณวิศิษฏ์ รัฐมนตรีพาณิชย์ โดยความร่วมมือระหว่างภาครัฐภาคเอกชนภาคเกษตรกรเช่น กระทรวงเกษตร กระทรวงพาณิชย์ กระทรวงดีอี กระทรวงมหาดไทยบริษัทไปรษณีย์ไทย บริษัทเซนทรัลพัฒนาในเครือเซนทรัลกรุ๊ป บริษัทแกร็บประเทศไทย ร้านธงฟ้า Top คณะอนุกรรมการอีคอมเมิร์ซ และคณะอนุกรรมการธุรกิจเกษตร กระทรวงเกษตรฯเป็นต้นโดยร่วมแรงร่วมใจช่วยเกษตรกรไทยฝ่าวิกฤติโควิดไปด้วยกัน
วัตถุประสงค์หลักของโครงการเกษตรกรแฮปปี้ มีดังนี้
1. เพื่อช่วยชาวสวนผลไม้ในช่วโดยเฉพาะในช่วงที่ผลผลิตออกมามาก มีผลทําให้ราคาลดต่ําลง ผนวกกับสถานการณ์โควิด-19 ที่ส่งผลกระทบต่อราคาโดยตรง
2. สร้างกลไกการระบายออกจากแหล่งผลิตด้วยแพลตฟอร์มออนไลน์และออฟไลน์
3. ยกระดับราคามังคุด และผลไม้อื่นเช่น ลําไย เงาะ ลองกอง และ
4. รักษาระดับราคาเพื่อให้เกิดเสถียรภาพ เพื่อให้ชาวสวนมีรายได้เพิ่มมากขึ้น
รัฐบาลไทย-ข่าวทำเนียบรัฐบาล-ปลัดเกษตรฯ เปิดงานประชุมสัมมนาเชิงปฏิบัติการ “แนวทางการเพิ่มประสิทธิภาพและการบริหารงานตามภารกิจของบุคลากรกระทรวงเกษตรและสหกรณ์ 25 จังหวัดภาคกลาง
วันเสาร์ที่ 27 สิงหาคม 2565
ปลัดเกษตรฯ เปิดงานประชุมสัมมนาเชิงปฏิบัติการ “แนวทางการเพิ่มประสิทธิภาพและการบริหารงานตามภารกิจของบุคลากรกระทรวงเกษตรและสหกรณ์ 25 จังหวัดภาคกลาง
ปลัดเกษตรฯ เปิดงานประชุมสัมมนาเชิงปฏิบัติการ “แนวทางการเพิ่มประสิทธิภาพและการบริหารงานตามภารกิจของบุคลากรกระทรวงเกษตรและสหกรณ์ 25 จังหวัดภาคกลาง มุ่งยกระดับภาคเกษตรไทยสู่ความยั่งยืน
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยภายหลังเป็นประธานเปิดงานประชุมสัมมนาเชิงปฏิบัติการ“แนวทางการเพิ่มประสิทธิภาพและการบริหารงานตามภารกิจของบุคลากรกระทรวงเกษตรและสหกรณ์25จังหวัดภาคกลางพร้อมมอบแนวคิดและหลักการบริหารงานกระทรวงเกษตรและสหกรณ์โดยมีคณะผู้ตรวจราชการกระทรวงเกษตรฯหัวหน้าส่วนราชการกระทรวงเกษตรฯ25จังหวัดภาคกลางเข้าร่วมณโรงแรมบางแสนเฮอริเทจตําบลแสนสุขอําเภอเมืองจังหวัดชลบุรีว่าบุคลากรในสํานักงานเกษตรและสหกรณ์จังหวัดเป็นหน่วยงานหลักในการบูรณาการขับเคลื่อนนโยบายของรัฐบาลและนโยบายของกระทรวงเกษตรและสหกรณ์รวมทั้งนโยบายของจังหวัดจําเป็นต้องเข้าใจและได้รับการพัฒนาศักยภาพให้มีทักษะที่ทันสมัยทันต่อการเปลี่ยนแปลงของโลกพร้อมสู่ความปกติถัดไป(Next Normal)รวมทั้งสร้างเครือข่ายการทํางานของคนรุ่นใหม่พัฒนาสู่Smart Officerเพื่อเตรียมความพร้อมรองรับการพัฒนาและขับเคลื่อนงานตามภารกิจในพื้นที่ให้เกิดการพัฒนาคุณภาพชีวิตเกษตรกรภายใต้การบริหารจัดการทรัพยากรการเกษตรให้มีความสมดุลระหว่างการอนุรักษ์และการใช้ประโยชน์ตามแผนปฏิบัติการด้านการขับเคลื่อนการพัฒนาประเทศไทยด้วยโมเดลเศรษฐกิจBCGพ.ศ. 2564 - 2570เพื่อให้บรรลุตามวิสัยทัศน์ของกระทรวงเกษตรและสหกรณ์
“การพัฒนากําลังคนภาคเกษตรพัฒนากระบวนการทํางานผลักดันวิจัยและนวัตกรรมเกษตรและยกระดับความร่วมมือเครือข่ายการพัฒนาภาคเกษตรจากทุกภาคส่วนมีความสําคัญเป็นอย่างยิ่งโดยเฉพาะด้านนโยบายความยั่งยืนในระบบอาหารสัมพันธ์กับปัจจัยการผลิตทรัพยากรธรรมชาติและระบบนิเวศโดยหัวใจสําคัญในการผลักดันความยั่งยืนให้เกิดขึ้นอยู่ที่การบริหารจัดการที่ดีและมีประสิทธิภาพเพื่อลดการสูญเสียตลอดห่วงโซ่อุปทานและลดผลกระทบต่อสังคมและสิ่งแวดล้อมอาทิการบริหารจัดการน้ําการบริหารจัดการดินการบริหารจัดการพันธุ์พืชBCG Modelตลอดจนการทําเกษตรโดยใช้ตลาดนําการผลิตดังนั้นการเพิ่มประสิทธิภาพการดําเนินงานของหน่วยงานในสังกัดกระทรวงเกษตรและสหกรณ์จะส่งผลให้การขับเคลื่อนงานด้านการเกษตรเป็นไปด้วยความเรียบร้อยรวดเร็วมีประสิทธิภาพและสามารถพัฒนาภาคเกษตรให้มีความยั่งยืนตามแนวทางมั่นคงมั่งคั่งยั่งยืนได้ต่อไป”ดร.ทองเปลวกล่าว
สําหรับการขับเคลื่อนภาคเกษตรหากพิจารณาสถานการณ์และแนวโน้มที่เกี่ยวข้องในทุกระดับทั้งสถานการณ์เศรษฐกิจและสังคมโลกราคาสินค้าต่างๆที่ปรับตัวสูงขึ้นพฤติกรรมการบริโภคของประชากรโอกาสและภัยคุกคามของภาคเกษตรจากสถานการณ์การแพร่ระบาดของโควิด-19ที่เร่งให้โลกเข้าสู่ยุคNext Normalอย่างรวดเร็วดังนั้นนโยบาย“Agri challenge Next Normal 2022”ของกระทรวงเกษตรฯจะเป็นนโยบายสําคัญที่มุ่งขับเคลื่อนยุทธศาสตร์ชาตินโยบายรัฐบาลและนโยบายกระทรวงให้บรรลุเป้าหมายในการแก้ไขปัญหาเฉพาะหน้าให้เกษตรกรสร้างเอกภาพและความยั่งยืนในภาคเกตรไทยเพิ่มศักยภาพในการแข่งขันให้กับสินค้าเกษตรของไทยโดยขับเคลื่อนผ่านภารกิจของกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-กรมบัญชีกลางเตรียมความพร้อม ใช้ระบบ Digital Pension บูรณาการฐานข้อมูลภาครัฐ ย้ำ! ผู้มีสิทธิ ตรวจสอบข้อมูลของตนให้ถูกต้อง ครบถ้วน
วันพุธที่ 22 ธันวาคม 2564
กรมบัญชีกลางเตรียมความพร้อม ใช้ระบบ Digital Pension บูรณาการฐานข้อมูลภาครัฐ ย้ํา! ผู้มีสิทธิ ตรวจสอบข้อมูลของตนให้ถูกต้อง ครบถ้วน
กรมบัญชีกลางพัฒนาระบบบําเหน็จบํานาญและสวัสดิการรักษาพยาบาล (Digital Pension) เพื่อบูรณาการฐานข้อมูลภาครัฐ ปรับปรุงระบบการสั่งจ่ายและการจ่ายตรงเบี้ยหวัด บําเหน็จบํานาญ และเงินอื่นในลักษณะเดียวกัน รวมถึงเชื่อมโยงข้อมูลจากระบบจ่ายตรงเงินเดือนและค่าจ้างประจํา
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้พัฒนาระบบบําเหน็จบํานาญและสวัสดิการรักษาพยาบาล (Digital Pension) เพื่อบูรณาการฐานข้อมูลภาครัฐ ปรับปรุงระบบการสั่งจ่ายและการจ่ายตรงเบี้ยหวัด บําเหน็จบํานาญ และเงินอื่นในลักษณะเดียวกัน รวมถึงเชื่อมโยงข้อมูลจากระบบจ่ายตรงเงินเดือนและค่าจ้างประจํา (ระบบ e-Payroll) ไปยังระบบฐานข้อมูลบุคลากรภาครัฐ สําหรับใช้สิทธิสวัสดิการรักษาพยาบาลข้าราชการ เพื่อให้ผู้มีสิทธิและบุคคลในครอบครัวใช้สิทธิเบิกจ่ายตรงสวัสดิการรักษาพยาบาลได้อย่างต่อเนื่องและป้องกันการใช้สิทธิที่ไม่ถูกต้อง รวมทั้งช่วยลดภาระการนําเงินส่งคืนคลังของส่วนราชการต้นสังกัดกรณีที่มีการเบิกเงินที่ไม่มีสิทธิส่งคืนคลังด้วย โดยจะเริ่มใช้ระบบ Digital Pension ในช่วงต้นปี 2565
อธิบดีกรมบัญชีกลางกล่าวต่อว่า ขณะนี้กรมบัญชีกลางมีหนังสือแจ้งให้ส่วนราชการต่าง ๆ กําชับให้ผู้มีสิทธิ ได้แก่ ข้าราชการ ลูกจ้างประจํา ผู้รับเบี้ยหวัด และผู้รับบํานาญ ตรวจสอบความถูกต้องของข้อมูลตนเอง ผ่านช่องทางที่กรมบัญชีกลางจัดทําขึ้น 2 ช่องทาง คือ 1) เว็บไซต์ http://pws.cgd.go.th/EFiling/login.jsf โดยลงทะเบียนผ่านระบบการยื่นขอรับบําเหน็จบํานาญด้วยตนเองทางอิเล็กทรอนิกส์ 2) ดาวน์โหลดแอปพลิเคชัน “CDG iHealthCare” และลงทะเบียนก่อนเข้าใช้งาน หากผู้มีสิทธิตรวจสอบข้อมูลและพบว่าข้อมูลไม่ถูกต้องหรือไม่เป็นปัจจุบัน ให้ยื่นแบบคําขอเพิ่ม/ปรับปรุงข้อมูลในฐานข้อมูลบุคลากรภาครัฐ พร้อมแนบเอกสารที่เกี่ยวข้องต่อนายทะเบียนของส่วนราชการต้นสังกัดเพื่อแก้ไขข้อมูลต่อไป
“สําหรับเจ้าหน้าที่ที่ได้รับมอบหมายให้ปฏิบัติงานเบี้ยหวัด บําเหน็จบํานาญ และเงินอื่นในลักษณะเดียวกัน ขณะนี้กรมบัญชีกลางได้เปิดลงทะเบียนกําหนดสิทธิเข้าใช้งานในระบบ โดยสามารถลงทะเบียนได้ที่ https://dps.cgd.go.th/pension และศึกษาบทเรียนออนไลน์สําหรับแนวทางและวิธีการปฏิบัติของเจ้าหน้าที่ในการลงทะเบียนเข้าใช้งานในระบบได้ที่ https://dps.cgd.go.th/e-learning/register ตั้งแต่บัดนี้เป็นต้นไป หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลาง กล่าว